Sânziana Negru e supărată foc după ce a primit o amendă pe care o consideră nedreptă. Fosta concurentă de la America Express a spus că a fost amendată cu 800 de lei și trei puncte de penalizare pentru că nu și-ar fi parcat mașina drept. Vedeta e revoltată și spune că nu va lăsa lucrurile așa.
"Mașina mea a fost parcată, patru zile cât am fost la Londra, aici, în fața blocului unde locuiesc, unde parchez de trei ani de zile.
Când am ajuns acasă am găsit o amendă pe parbriz. Amenda mea de 800 de lei și trei puncte de penalizare mi-au fost date pentru faptul că n-am parcat drept.
Toate mașinile erau un pic într-o parte. Planul meu este să îmi declar revolta și nemulțumirea față de ce mi s-a întâmplat", a povestit Sânziana Negru, citată de SpyNews.
Vezi această postare pe Instagram
Vezi această postare pe Instagram
Vezi această postare pe Instagram
Recent, vedeta a dezvăluit în podcastul lui Mihai Morar că a "intrat într-o semidepresie" după moartea tatălui ei.
"Neașteptat acest început! Tata era foarte mândru de mine! Tata era genul de om pentru care eu am fost ca o bijuterie. Și, da, m-a iubit foarte mult, și mă sensibilizez pentru că mi-e foarte dor de el. Eu, după ce a murit tata, am intrat într-o semidepresie din asta, de câteva luni în care nu îmi doream decât să dorm.
Am zis, bă, nu, nu pot să stau așa, tata ar fi vrut să mă bucur de viață. Tata era un om vesel. După aia m-am apucat de terapie. Eram destul de superficială înainte de terapie. E al patrulea an în care fac terapie cu același om!", a mărturisit Sânziana Negru.